Tolong jelaskan mengenai Ngaran séjén dari Kepoh dalam bahasa sunda

Tangkal kepoh mibanda ngaran daérah (vernakular):

NTT: kepoh, kelompang, kapaka, wuka, wukak

Maluku: kailupa furu, kailupa buru ogé sok disebut kabu-kabu, kalupat, lepong, kelumpang jari.

Australia: flame tree; bangar nut; bongor nut; java olive; wild almond.

Tangkalna jangkung leceng ka luhur,  bisa nepi ka 40 méter kalawan buleudan tangkalna bisa nepi ka 3 méter.

Dahan bijil tina tangkal ngumpul dina palebah jangkungna anu padeukeut, ngawangun undakan anu rapih. Mangsa kembangan, lain  seungit ilahar tina kembang, malahan ngaluarkeun bau anu teu pikaresepeun, anu dihasilkeun tina kembangna.

Nincak usum halodo, daunna ragrag ngarangrangan nepi ka bulistir euweuh salambar - lambar acan.

Daun-daun majemuk ngaramo, cupatna  12,5–23 cm, ngumpul dina régang palebah tungtung, anak daun  7-9 lambar, lonyod méncos ka tungtung, panjang 10–17 cm.

kembang majemuk bijil dina tungtung régangna, panjang 10–15 cm, héjo aya ogé bungur semu pias;  mahkota kembang kabagi-5 kawas mahkota, taju = 1,3 cm, kelirna oranye.

Buah bumbung gedé, gendut lonyod, 7,6–9 x 5 cm; kulit kandel, beureum méncrang; ngagunduk di jero sarangka  anu wujudna kawas béntang. Dijero buah aya siki 10-15, kelirna semu hideung, napel kana kana cangkang siki kelir aril  kunéng, panjangna 1,5–1,8 cm .